Marcel Ciolacu, noul preşedinte PSD. Vezi câte voturi a obținut.
Marcel Ciolacu este noul preşedinte al PSD. El a câştigat alegerile, la congresul extraordinar de sâmbătă, cu 1.310 voturi, susţin surse din rândul partidului. Ciolacu a candidat alături de o echipă la alegerile pentru şefia partidului.
Potrivit surselor citate, moţiunea lui Marcel Ciolacu a obţinut 1.310 voturi, Eugen Teodorovici – 91, iar 49 de voturi au fost nule.Ciolacu a candidat alături de o echipă la alegerile pentru şefia partidului."Eu vreau un PSD condus de o echipă. Şi de aceea am adus în prima linie cei mai buni oameni! Oameni care şi-au dovedit competenţa atât în organizaţiile, cât şi în comunităţile lor. Oameni care se bucură de încrederea românilor", a declarat Ciolacu înainte de vot.Din echipa sa fac parte Gabriela Firea, Sorin Grindeanu, Paul Stănescu, Mihai Tudose, Olguţa Vasilescu, Gabriel Zetea, Radu Moldovan, Daniel Băluţă, Vasile Dâncu, Doina Fedorovici, Victor Negrescu, Decebal Făgădău, Ionuţ Pucheanu, Dragoş Benea, Claudiu Manda, Titus Corlăţean şi Laurenţiu Nistor.Pentru şefia partidului a candidat şi Eugen Teodorovici, care contestă ultimele decizii ale conducerii interimare a partidului, inclusiv procedura de alegere a noii conduceri.